Saleh Basarah

Marsekal TNI (Purn.) Mohamad Saleh Basarah Suradiningrat (14 Agustus 1928 – 11 Maret 2010) panèka Kopala Staf TNI Angkatan Udara sajjhâk 28 Maret 1973 kantos 4 Juni 1977. Panjhânnânganèpon lahèr è Manonjaya, Tasikmalaya.

 Profil Ḍhibi' 
Mohamad Saleh Basarah lahèr è Manonjaya, Tasikmalaya è tangghâl 14 Agustus 1928. Panjhânnânganèpon akabin kalaban R. Sarini Kartinah bân ḍâri parnèkahanèpon, panjhânnânganèpon aghâdhuwi 5 potra tor 11 kompoy.

 Panḍhiḍhighân 
Panḍhiḍhighân sè perna ètoroti è antarana èngghi panèka, Sakola Penerbang, AS (1951), Sakola Èlmu Siasat Angkatan Udara (1952), Kursus Instruktur Militèr (1953), Sakola Penerbang Lanjhotan (1957), Kursus Staf Pertama (1962), Kursus Manajemen UI (1963), bân Seskoau (1965).

 Karièr 

 Karièr Militer 
Jabadhân sè perna èghunaaghi panèka mènangka, Penerbang Skuadron I/Abdurahman Saleh (1959-1960), Instruktur saterrossèpon Komandan Skuadron D, bân panjabât Dan Wing Dik 001 Adi Sutjipto (1960-1966), Dan PAU Adi Sutjipto (1964), Dirèktur Operasi MBAU, arangkep Pangkodau V bân Pangkopasgat (1966-1968), Asop Panglima AURI (1969), bân Kopala Staf Angkatan Udara (1973-1977).

 Laèn-laèn 
 Katoa Omom PB Pertina salama 4 pèriode ḍâri taon 1971 kantos 1988.
 Angghuta Prèsidium Barisan Nasional.
 Katoa Litbang KONI pusat.
 Dubes RI kaangghuy Britania Raya.

 Sèdhâ 
Saleh Basarah sèdhâ polana stroke rèngan bân panyakèt demam berdarah è Roma Sakè' MMC, Jakarta Lao'. Panjhânnânganèpon èkobhuraghi sacara militèr è Taman Makam Pahlawan Kalibata kalabân Marsekal TNI Imam Sufaat mènangka inspèktur upacara è arè Kemmès pokol 13.00 WIB.

 Sombher